శశిరేఖా పరిణయం (2009 సినిమా)

శశిరేఖ పరిణయం 2009 లో కృష్ణవంశీ దర్శకత్వంలో విడుదలైన సినిమా. ఇందులో తరుణ్, జెనీలియా ప్రధాన పాత్రలు పోషించారు.
 కథ 
కాకినాడలో చదువుకుంటున్న అమలాపురం అమ్మాయి శశిరేఖ (జెనీలియా) ని ఆమె పిన్ని బాబాయ్ ఓ అర్ధరాత్రి నిద్రలేపి అమలాపురం ప్రయాణం చేస్తారు. ఇంటిముందు ఉన్నా పందిరి చూసి ఎవరిదో పెళ్ళి అనుకున్నశశిరేఖ జరుగుతున్నది తన పెళ్ళే అని తెలుసుకుని షాక్ అవుతుంది. పెళ్ళి వద్దని ఇంట్లో వాళ్ళని ఒప్పించలేక ఇంటినుంచి పారిపోతుంది. ప్రయాణంలో ఆమెకి ఆనంద్ (తరుణ్) అనే అబ్బాయి పరిచయం అవుతాడు. హైదరాబాద్ పారిపోదామనుకున్న శశిరేఖ తన నగలు పోగొట్టుకోవడంతో విజయవాడలో ఆగాల్సి వస్తుంది. ఈ ప్రయాణంలో ఆనంద్ తో ఆమె పరిచయం ప్రేమగా మారుతుంది. ఆనంద్ మరెవరో కాదు, శశిరేఖ తప్పించుకున్న పెళ్ళి వరుడు అభిమన్యు అని శశిరేఖకి తెలియడం, వాళ్ళిద్దరి పెళ్ళి జరగడంతో కథ ముగుస్తుంది.

 తారాగణం 
 ఆనంద్/ అభిమన్యు గా తరుణ్
 శశిరేఖ అలియాస్ బుజ్జమ్మ గా జెనీలియా
 అభిషేక్
 ఆహుతి ప్రసాద్
 సుబ్బరాజు
 పరుచూరి గోపాలకృష్ణ
 గీతా సింగ్

 పాటలు 
ఈ సినిమాకు మణిశర్మ సంగీత దర్శకత్వం వహించగా సిరివెన్నెల సీతారామ శాస్త్రి, అనంత శ్రీరాం పాటలు రాశారు. విద్యాసాగర్ ఈ సినిమాలు ఏదో ఏదో, బుజ్జమ్మా బుజ్జమ్మా పాటలు స్వరపరిచాడు.

 మూలాలు 

వర్గం:తరుణ్ నటించిన సినిమాలు
వర్గం:జెనీలియా నటించిన చిత్రాలు
వర్గం:కృష్ణవంశీ దర్శకత్వం వహించిన చిత్రాలు
వర్గం:ఆహుతి ప్రసాద్ నటించిన చిత్రాలు